stanford-oval/wikipedia huggingface dataset:
ภารกิจล้างพันธุ์นรก
โครงเรื่อง > ในอดีต

ในยุคคริสต์ศตวรรษที่ 21 บนโลกมนุษย์นั้นกำลังประสบปัญหาจำนวนประชากรล้นโลก
เหล่านักวิทยาศาสตร์จึงริเริ่มภารกิจแปลงพื้นสภาพดาวอังคารให้มนุษย์สามารถอาศัยอยู่ได้ ในชื่อภารกิจ “เทอร์ร่าฟอร์มิ่ง″ ภายใต้การนำของ U-NASA
โดยการส่งพืชจำพวกมอส ไปกับแมลงสาบ ที่จะทำหน้าที่ในการเปลี่ยนแปลงสภาพแวดล้อมของดาวอังคาร
500 ปีผ่านไป ทาง U-NASA ได้ทำการส่งเจ้าหน้าที่หกคนไปดูความคืบหน้าของโครงการนี้ด้วยยาน Bugs I แต่ปรากฏว่าเหล่าเจ้าหน้าทั้งหกกลับโดนทำร้ายและสังหารโดยเจ้าสิ่งมีชีวิตที่มีร่างกายแข็งแรงกำยำลักษณะคล้ายมนุษย์ มีความว่องไวและคล่องแคล่วอย่างมาก ซึ่งความจริงแล้วพวกมันก็คือ “เทอร์ร่าฟอร์มารส์“ หรือ "แมลงสาบ" ที่ถูกส่งมายังดาวดวงนี้เมื่อ500ปีก่อนแล้วนั่นเอง
โครงเรื่อง > ภาค บั๊กส์ ทู

หลายปีต่อมา ยาน BUGS II ถูกส่งไปยังดาวอังคารในการทำภารกิจบุกเบิกพื้นที่บนดาวอังคาร และสืบหาเบาะแสว่า "อะไร" คือสิ่งที่สังหารเจ้าหน้าที่ของยาน Bugs I
โดยสมาชิกในการเดินทางในครั้งนี้มีเพียง
ดี.เค. เดวิส และ จาง หมิงหมิง ซึ่งเป็นกัปตันและรองกัปตันเท่านั้นที่เป็นคนของ U-NASA โดยตรง นอกนั้นคือคนที่สมัครมาด้วยความจำเป็นต่างๆนาๆ ไม่ว่าจะหนี้สิน หนีจากชีวิตที่โหดร้าย ป่วยใกล้ตาย ฯลฯ แต่ในการสมัครเข้ามาเป็นลูกเรือนั้น จะถูกคัดเลือกผ่าน "การผ่าตัดตัดต่อพันธุกรรม" หรือ "การผ่าตัดบัคส์" เพื่อที่จะไว้ใช้ป้องกันตัวบนดาวอังคารได้ ทำให้มีเพียงเหล่าคนที่เหมาะสมเท่านั้นที่จะได้ไปกับยาน โดยคนของยาน BUGS II ทั้งหมดจะมีพันธุ์กรรมของสัตว์จำพวกแมลงอยู่ในตัว
ในการเดินทางนี้มี โคมาจิ โชคิจิ เด็กหนุ่มชาวญี่ปุ่นอดีตนักโทษเยาวชนที่เข้าร่วมโครงการเพียงเพราะอยากปกป้อง อากิตะ นานาโอะ เพื่อนในวัยเด็กของเขาที่เข้าร่วมโครงการเพื่อเอาเงินไปใช้หนี้ของพ่อเลี้ยงของเธอที่ตายไปแล้ว พร้อมกับ ฮิรุมะ อิจิโร่ เด็กหนุ่มยากไร้ที่เข้าร่วมโครงการเพื่อนำเงินไปเลี้ยงน้อง ๆ และเดินทางไปกับเหล่าลูกเรือต่างชาติอีก 12 คน
โครงเรื่อง > ภาค แอนเนกซ์ วัน

ในปี ค.ศ. 2619 โคมาจิ โชคิจิ ได้เดินทางมายังประเทศไทยในฐานะกัปตันยาน
Annex I พร้อมกับมิเชล เค. เดวิส ลูกสาวของดี.เค.เดวิส ที่เป็นรองกัปตัน เพื่อมาตามหา ฮิซามารุ อาคาริ เด็กหนุ่มผู้มีพันธุกรรมแมลงตั้งแต่กำเนิด มาเข้าร่วมโครงการ
ตัวละครหลัก > ลูกเรือยาน BUGS II

สัญชาติ :  ญี่ปุ่น
อายุ : 22 ปี (ค.ศ. 2599), 42 ปี (ปัจจุบัน)
สิ่งมีชีวิตพื้นฐาน : ต่อหัวเสือยักษ์
ตัวเอกของเรื่อง ปกติแล้วไม่ชอบเรื่องการต่อสู้แต่รักความยุติธรรมเป็นอย่างมาก เมื่อตอนอายุ 15 ได้ไปเห็นนานาโอะคนที่ตนรักกำลังถูกพ่อเลี้ยงทำร้ายร่างกายจึงเข้าไปฆ่าตายด้วยมือเปล่า หลังจากที่ออกจากเรือนจำเยาวชนแล้ว ก็คอยติดตามนานาโอะจนมาเข้ารับการผ่าตัดบั๊กครั้งนี้ (ค.ศ.2599) ภายหลังกลายมาเป็นกัปตันยาน ANNEX 1 และหัวหน้าทีมญี่ปุ่นด้วยในตัว
สัญชาติ :  ญี่ปุ่น
อายุ : 18 ปี (ค.ศ.2599) , 38 ปี (ปัจจุบัน)
สิ่งมีชีวิตพื้นฐาน : ริ้นนิทรา
เป็นอีกคนที่รอดมาจากยาน BUGS 2 มาได้ เดิมถูกส่งมาเพื่อทำภารกิจคือนำไข่แมลงสาบกลับไป แต่กลับโดนเหล่าแมลงสาบโจมตีเสียก่อน แต่ก็ด้วยพลังของสิ่งมีชีวิตพื้นฐานของเขาที่ต่อให้บาดเจ็บแค่ไหน(ไม่ใช่ร่างกายฉีกขาด)ก็สามารถฟื้นขึ้นมาได้ด้วยน้ำเปล่า ทำให้ตัวเขารอดมาได้ ในวัยเด็กเป็นคนเรียนดีแต่ยากจนอย่างมาก มีพี่น้องต้องดูแลมากมาย และโดนหลอกว่าทำผู้หญิงท้องจึงไม่ติดมหาวิทยาลัยและโดนไล่ออกจากโรงเรียน
สัญชาติ :  ญี่ปุ่น
อายุ : 22 ปี
สิ่งมีชีวิตพื้นฐาน : หนอนไหม
เคยได้รับการทารุณกรรมจากพ่อเลี้ยง เป็นคนปากร้ายแต่ใจดี เข้าร่วมโครงการบั๊กเพื่อเอาเงินไปใช้หนี้ที่พ่อก่อไว้ พลังของเธอนั้นสามารถปล่อยเส้นใยไหมที่เบาบางแต่แข็งแรงอย่างเหลือเชื่อ
สัญชาติ :  สหรัฐอเมริกา
อายุ : 30 ปี
สิ่งมีชีวิตพื้นฐาน : มดกระสุน
กัปตันทีมของยาน BUGS 2 และเป็นพ่อของมิเชล เค. เดวิสด้วย เขามีพลังของมดกระสุน มดที่ขึ้นชื่อว่ากัดเจ็บที่สุดในโลก ทำให้เขาที่พลังมหาศาล สามารถฉีกแมลงสาบเป็นชิ้นๆได้อย่างง่ายดาย
สัญชาติ :  ไทย
อายุ :21 ปี
สิ่งมีชีวิตพื้นฐาน : ตั๊กแตนทะเลทราย
เพื่อนสนิทของโคมาจิจากการเดินทางครั้งนี้ เกิดในภูเขาเลียบชายแดนไทย-พม่า ไม่มีทะเบียนสำมะโนครัว เข้ามาในเมืองใช้ชีวิตแบบข้างถนนเพื่อที่จะตามหาเพื่อนสมัยเด็กที่หายไปที่ภายหลังรู้มาว่าโดนหลอกมาขายตัวจนป่วยเป็นโรคบางอย่างเสียชีวิต
เทียนมีพลังของตั๊กแตนทะเลทราย ทำให้มีพลังเตะที่ร้ายกาจ สามารถสังหารแมลงสาบให้ตายได้โดยการเตะเพียงครั้งเดียว พลังของเขาโดนขโมยไปใช้ในพวกแมลงสาบด้วย
สัญชาติ :  จีน
อายุ : 27 ปี
สิ่งมีชีวิตพื้นฐาน : ตั๊กแตนตำข้าว
รองหัวหน้าทีมของยาน BUGS 2 ที่มีพลังของตั๊กแตนตำข้าว ทำให้แขนสองข้างของเธอเป็นเหมือนกับตั๊กแตนตำข้าวที่แหลมคม
สัญชาติ :  อิสราเอล
อายุ : 26 ปี
สิ่งมีชีวิตพื้นฐาน : แมลงตด
อดีตนักรบในอิสราเอลที่ช่ำชองการต่อสู้อย่างมาก เขามีพลังของด้วงดิน ที่สามารถผสมสารเคมีไฮโดนเจนเพอร์ออกไซด์ กับไฮโดรควิโนนในร่างกายกลายมาเป็นเบนโซควิโนนและพ่นออกมาทางฝ่ามือ ส่งผลให้เกิดการระเบิดที่รุนแรงและมีอุณหภูมิที่สูงมาก
สัญชาติ :  รัสเซีย
อายุ : 24 ปี
สิ่งมีชีวิตพื้นฐาน : ด้วงคีมเจ็ดสี
หนึ่งในลูกทีมของยาน ที่มีพลังของด้วงคีมเจ็ดสี
สัญชาติ :  แอฟริกาใต้
อายุ : 19 ปี
สิ่งมีชีวิตพื้นฐาน : ต่อแมลงสาบมรกต
สมาชิกของทีมที่มีวัตถุประสงค์แอบแฝงคือนำไข่แมลงสาบกลับไปยังโลกเหมือนกับอิจิโระ เธอสามารถต่อยแมลงสาบและทำให้พวกมันถูกควบคุมได้ด้วยพลังของเธอ
การตอบรับ

ผลงานชุดนี้ได้รับเลือกให้เป็นอันดับหนึ่งในสุดยอด 20 มังงะของโคะโนะมังงะงะสุโก้ย! โดยการสำรวจจากกลุ่มผู้อ่านชาย
แหล่งข้อมูลอื่น

アニメ『テラフォーマーズ リベンジ』公式 ที่เอกซ์ (ทวิตเตอร์)
映画『テラフォーマーズ』オフィシャル ที่เอกซ์ (ทวิตเตอร์)
映画『テラフォーマーズ』 ที่เฟซบุ๊ก
テラフォーマーズ 3DS ที่เอกซ์ (ทวิตเตอร์)
Manga official site
Anime official site
| ด ค กการ์ตูนซีรีส์ในปัจจุบันที่ตีพิมพ์ลงในยังจัมป์รายสัปดาห์ |
| --- | --- |
 เรียล  สงครามผงาดบัลลังก์จิ๋นซี  ภารกิจล้างพันธุ์นรก  สแน็คบาซึเอะกับเหล่าคนเพี้ยน  ชาโดว์เฮาส์  เกาลูน อุบัติรักปริศนาลับ  รักรักรักรักรักเธอหมดหัวใจจากแฟนสาว 100 คน  Uma Musume Cinderella Gray  Junket Bank  เมียทิ้งปิ๊งน้อง  The Days of Diamond  ด็อกส์เรด  Noa-senpai wa Tomodachi 
Website: youngjump.jp
กลุ่มธรรมนัส

ร้อยเอกธรรมนัส พรหมเผ่า หัวหน้ากลุ่มธรรมนัส
กลุ่มธรรมนัส เป็นกลุ่มแยกการเมืองที่ก่อตั้งโดยร้อยเอก ธรรมนัส พรหมเผ่า อดีตเลขาธิการพรรคพลังประชารัฐ โดยมีสมาชิกในกลุ่มส่วนใหญ่เคยอยู่ในสังกัดพรรคพลังประชารัฐ และส่วนมากเคยอยู่ในสังกัดพรรคไทยรักไทย พรรคพลังประชาชน หรือ พรรคเพื่อไทย มาก่อน ซึ่งในปัจจุบันสมาชิกในกลุ่มธรรมนัสเกือบทั้งหมดอยู่ในสังกัดของพรรคกล้าธรรม
ภูมิหลัง

ดูเพิ่ม: พรรคพลังประชารัฐ, ประวิตร วงษ์สุวรรณ, และ ธรรมนัส พรหมเผ่า
พรรคพลังประชารัฐก่อตั้งในปี พ.ศ. 2561 โดยรัฐมนตรีบางส่วนในรัฐบาลประยุทธ์ 1 เป็นแกนนำพรรคในยุคแรก เดือนธันวาคมปีเดียวกัน ร้อยเอกธรรมนัส พรหมเผ่า ซึ่งในขณะนั้นดำรงตำแหน่งนายกสมาคมชาวพะเยาเพื่อชาวพะเยา ประกาศลงสมัครสมาชิกสภาผู้แทนราษฎรในนามพรรคพลังประชารัฐ
ในการเลือกตั้งปีต่อมาพรรคได้เสนอชื่อประยุทธ์ จันทร์โอชา เป็นแคนดิเดตนายกรัฐมนตรี เขาได้รับมติจากที่ประชุมร่วมของรัฐสภาให้เป็นนายกรัฐมนตรีสมัยที่สอง ต่อมาประยุทธ์ได้แต่งตั้งธรรมนัสซึ่งเป็น ส.ส. สมัยแรกในการเลือกตั้งดังกล่าว เป็นรัฐมนตรีช่วยว่าการกระทรวงเกษตรและสหกรณ์ ในรัฐบาลประยุทธ์ 2 ท่ามกลางกระแสวิพากษ์วิจารณ์เกี่ยวกับความเหมาะสม
เดือนมกราคม พ.ศ. 2563 พรรคพลังประชารัฐมีมติเลือกพลเอกประวิตร วงษ์สุวรรณ ซึ่งเป็นพี่ใหญ่ของกลุ่ม 3 ป. อันประกอบด้วยพลเอกประวิตร พลเอกอนุพงษ์ เผ่าจินดา และพลเอกประยุทธ์ อีกทั้งยังเคยทำงานร่วมกับพลเอกประยุทธ์ตั้งแต่รัฐบาลชุดแรก เป็นหัวหน้าพรรค
ความขัดแย้งกับพรรคพลังประชารัฐ > ครั้งที่หนึ่ง (พ.ศ. 2565)

19 มกราคม พ.ศ. 2565 ผู้สื่อข่าวการเมืองรวมถึงสายทหารหลายราย ได้ออกรายงานตรงกันว่า ร้อยเอกธรรมนัส พรหมเผ่า สมาชิกสภาผู้แทนราษฏรจังหวัดพะเยา พร้อมด้วยสมาชิกในสังกัดอีก 20 คน ได้พร้อมใจกันยื่นใบลาออกจากการเป็นสมาชิกพรรคพลังประชารัฐ และสมาชิกพรรคพลังประชารัฐทั้งหมดถูกเรียกประชุมด่วนที่มูลนิธิป่ารอยต่อหลังจากประชุมสภาล่มเมื่อเวลา 17.45 น. จนในเวลา 20.21 น. มีรายงานว่า ร.อ.ธรรมนัส พร้อม สส. ในสังกัดอีก 20 คน ได้เปลี่ยนไปยื่นขอมติขับออกจากพรรคแทนการลาออก เพื่อให้ตนและ สส. สามารถสังกัดพรรคการเมืองใหม่ได้ใน 60 วัน ตามกฎหมาย และคณะกรรมการพร้อมสมาชิกพรรคพลังประชารัฐ มีมติ 78 เสียง ให้ขับ ร.อ.ธรรมนัส พร้อม สส. ในสังกัดอีก 20 คน ออกจากการเป็นสมาชิกพรรคทันที ฐานสร้างความขัดแย้งและแตกแยกในพรรค ความตอนหนึ่ง พลเอกประวิตร กล่าวว่า "ยอม ๆ ไปเหอะ ถ้าอยากออกก็ให้ออกไป จะได้สงบ พรรคจะได้เดินต่อ"
เอกรัฐ ตะเคียนนุช ผู้สื่อข่าวช่องวัน 31 ณ ขณะนั้น คาดการณ์บนแฟนเพจส่วนตัวว่า เหตุการณ์ทั้งหมดเป็นชนวนความขัดแย้งตั้งแต่ครั้งที่พลเอกประยุทธ์ ใช้คำสั่งปลดร้อยเอกธรรมนัสออกจากตำแหน่งรัฐมนตรีช่วยว่าการกระทรวงเกษตรและสหกรณ์ ทำให้ฝ่ายร้อยเอกธรรมนัสกับฝ่ายพลเอกประยุทธ์ไม่ลงรอยกันนับตั้งแต่นั้น และใจจริง ธรรมนัส และสมาชิกทั้งหมด "จะลาออก" เพื่อให้ตัวเองขาดคุณสมบัติการเป็น สส. ซึ่งจะเป็นผลให้รัฐบาลขาดความเสถียรภาพจากที่ไม่ค่อยเสถียรภาพอยู่แล้ว ด้วยเหตุนี้จึงทำให้ประวิตรไม่มีทางเลือก นอกจากต้องเจรจากับธรรมนัสให้อยู่ต่อเพื่อรักษาเสถียรภาพของรัฐบาล ผลสุดท้าย ธรรมนัสขอเปลี่ยนจากลาออกเป็นขอมติขับออกจากพรรคแทน หลายฝ่ายคาดการณ์ว่าหลังจากเหตุการณ์นี้ ร.อ.ธรรมนัส พร้อม สส. ทั้ง 20 คน จะย้ายไปสังกัดพรรคเศรษฐกิจไทย โดยมีข่าวลือที่ยังไม่ได้รับการยืนยันว่าจะมี วิชญ์ เทพหัสดิน ณ อยุธยา ซึ่งเป็นคนสนิทใกล้ชิดของประวิตร เป็นหัวหน้าพรรค
ในช่วงปลายปี พ.ศ. 2565 เกิดความขัดแย้งระหว่างพลเอกประวิตรและพลเอกประยุทธ์ในพรรคพลังประชารัฐ และต่อมาพลเอกประยุทธ์ได้สมัครเป็นสมาชิกพรรครวมไทยสร้างชาติ ในช่วงต้นเดือนมกราคม พ.ศ. 2566 เวลาต่อมาธรรมนัสได้กลับเข้าพรรคพลังประชารัฐ
ความขัดแย้งกับพรรคพลังประชารัฐ > ครั้งที่หนึ่ง (พ.ศ. 2565) > รายชื่อ สส. ที่พรรคมีมติขับออกจากพรรค > ย้ายไปสังกัดพรรคเศรษฐกิจไทย

ร้อยเอก ธรรมนัส พรหมเผ่า ส.ส.พะเยา
นายบุญสิงห์ วรินทร์รักษ์ ส.ส.บัญชีรายชื่อ
นายไผ่ ลิกค์ ส.ส.กำแพงเพชร
นายจีรเดช ศรีวิราช ส.ส.พะเยา
นายปัญญา จีนาคำ ส.ส.แม่ฮ่องสอน
นายวัฒนา สิทธิวัง ส.ส.ลำปาง
นายธนัสถ์ ทวีเกื้อกูลกิจ ส.ส.ตาก
นายภาคภูมิ บุญประมุข ส.ส.ตาก
นายพรชัย อินทร์สุข ส.ส.พิจิตร
นายสมศักดิ์ คุณเงิน ส.ส.ขอนแก่น
นายเกษม ศุภรานนท์ ส.ส.นครราชสีมา
นางทัศนาพร เกษเมธีการุณ ส.ส.นครราชสีมา
นายสะถิระ เผือกประพันธุ์ ส.ส.ชลบุรี
นายณัฏฐพล จรัสรพีพงษ์ ส.ส.สุรินทร์
นางสาวจอมขวัญ กลับบ้านเกาะ ส.ส.สมุทรสาคร
นายยุทธนา โพธสุธน ส.ส.บัญชีรายชื่อ
พลตำรวจตรี ยงยุทธ เทพจำนงค์ ส.ส.บัญชีรายชื่อ
นายธนะสิทธิ์ โควสุรัตน์ ส.ส.อุบลราชธานี
ความขัดแย้งกับพรรคพลังประชารัฐ > ครั้งที่หนึ่ง (พ.ศ. 2565) > รายชื่อ สส. ที่พรรคมีมติขับออกจากพรรค > ย้ายไปสังกัดพรรคภูมิใจไทย

นายสมศักดิ์ พันธ์เกษม ส.ส.นครราชสีมา
นายเอกราช ช่างเหลา ส.ส.บัญชีรายชื่อ
นายวัฒนา ช่างเหลา ส.ส.ขอนแก่น
ความขัดแย้งกับพรรคพลังประชารัฐ > ครั้งที่สอง (พ.ศ. 2567)

ความขัดแย้งระหว่างพรรคพลังประชารัฐกับกลุ่มของร้อยเอก ธรรมนัส พรหมเผ่า เกิดขึ้นอีกครั้ง เมื่อมีการส่งรายชื่อผู้ที่จะดำรงตำแหน่งรัฐมนตรีในคณะรัฐมนตรีแพทองธาร ปรากฎว่าไม่มีชื่อของร้อยเอกธรรมนัส และตำแหน่งรัฐมนตรีเดิมของธรรมนัสถูกแทนที่ด้วยชื่อของ สันติ พร้อมพัฒน์ รัฐมนตรีช่วยว่าการกระทรวงสาธารณสุขในคณะรัฐมนตรีเศรษฐา โดยพลเอก ประวิตร วงษ์สุวรรณ เป็นผู้ให้สัมภาษณ์ผ่านรายการเรื่องเด่นเย็นนี้ สถานีวิทยุโทรทัศน์ไทยทีวีสีช่อง 3 ด้วยตนเองเกี่ยวกับเรื่องดังกล่าว ต่อมาเมื่อวันที่ 20 สิงหาคม ร้อยเอกธรรมนัสได้แถลงต่อสื่อมวลชน โดยประกาศแยกทางกับพลเอกประวิตร วงษ์สุวรรณ จากนั้นมีการรวบรวม สส.พรรคพลังประชารัฐที่เข้าร่วมกับร้อยเอกธรรมนัส 29 คน และ สส.จากพรรคเล็กอีก 5 คน เพื่อยื่นชื่อรัฐมนตรีในสัดส่วนของตนในวันถัดไป แต่ในเวลาต่อมา มีสมาชิกกลุ่มธรรมนัสถอนตัวออกจากกลุ่ม ทำให้มีสมาชิกกลุ่มเหลือ 20 คน
สัปดาห์ถัดมา กรรมการบริหารพรรคเพื่อไทยมีมติขับพรรคพลังประชารัฐออกจากคณะรัฐมนตรีแพทองธารตามความเห็นของที่ประชุม สส. ของพรรค ต่อมาร้อยเอกธรรมนัสพร้อมกับไผ่ ลิกค์, อรรถกร ศิริลัทธยากร, บุญยิ่ง นิติกาญจนา, สัมพันธ์ มะยูโซ๊ะ และบุญสิงห์ วรินทร์รักษ์ ได้ลาออกจากกรรมการบริหารพรรคพลังประชารัฐ
ต่อมาเมื่อวันที่ 11 ธันวาคม พ.ศ. 2567 คณะกรรมการบริหารพรรคพลังประชารัฐมีมติขับ สส. กลุ่มธรรมนัสทั้ง 20 คนออกจากพรรค เนื่องจากกลุ่มธรรมนัสมีแนวคิดและอุดมการณ์ทางการเมืองแตกต่างกับคณะกรรมการบริหารพรรคพลังประชารัฐและสมาชิกพรรคคนอื่น ๆ อย่างสิ้นเชิง เกินกว่าจะแก้ไขและทำความเข้าใจให้เป็นไปแนวทางเดียวกันได้ วันเดียวกัน นฤมล ภิญโญสินวัฒน์ หัวหน้าพรรคกล้าธรรม ให้สัมภาษณ์หลังมีการขับ สส.กลุ่มธรรมนัส ออกจากพรรค และมีการคาดว่าจะสังกัดพรรคกล้าธรรมนั้น โดยกล่าวว่า "พร้อมแล้วค่ะ" และยังกล่าวอีกว่า หลัง สส.กลุ่มดังกล่าว เข้าสังกัดพรรคกล้าธรรมแล้ว ยังไม่สามารถจัดการประชุมได้ เพราะต้องรอขั้นตอนกระบวนการต่างๆ ทางกฎหมายเสร็จสิ้นก่อน ซึ่งคาดว่าการประชุมพรรคจะเกิดขึ้นได้ในปี พ.ศ. 2568 เพราะหากจะมีการประชุมใหญ่สามัญต้องแจ้งกับทางคณะกรรมการการเลือกตั้ง ซึ่งมีกำหนดว่าจะต้องแจ้งก่อนล่วงหน้ากี่วัน พร้อมกันนี้ยังเปิดเผยด้วยว่าขณะนี้มี สส. ที่เข้าสังกัดพรรคกล้าธรรมแล้ว 4 คน และเมื่อรวมกับ สส. ของพรรคพลังประชารัฐ 20 คน จะมี สส. ทั้งหมด 24 คน
ในที่สุด ในวันรุ่งขึ้น (12 ธันวาคม) ที่ประชุมร่วมระหว่างคณะกรรมการบริหารและสมาชิกสภาผู้แทนราษฎรพรรคพลังประชารัฐก็ได้มีมติขับ สส. กลุ่มธรรมนัสทั้ง 20 คนออกจากพรรคตามกฎหมายที่เกี่ยวข้องทั้งหมดอย่างเป็นทางการ โดยในการประชุมนี้พลเอกประวิตรและร้อยเอกธรรมนัสไม่ได้เข้าร่วมประชุมด้วย
ต่อมาเมื่อวันที่ 17 ธันวาคม นฤมลได้เปิดเผยว่า ร้อยเอกธรมนัส และ สส. ในกลุ่มธรรมนัส จะย้ายมาสังกัดพรรคกล้าธรรม โดยจะมีการประชุมใหญ่เพื่อเปลี่ยนแปลงคณะกรรมการบริหารพรรคชุดใหม่ภายในปี พ.ศ. 2568 เนื่องจากต้องใช้เวลาเตรียมการ โดยมีการคาดการณ์กันว่าร้อยเอกธรรมนัสจะดำรงตำแหน่งประธานที่ปรึกษาพรรค ส่วนไผ่ ลิกค์ สส. กำแพงเพชร จะดำรงตำแหน่งเลขาธิการพรรค ขณะที่อรรถกร ศิริลัทธยากร สส. ฉะเชิงเทรา จะดำรงตำแหน่งเหรัญญิกพรรค
โดย สส. กลุ่มธรรมนัสได้สมัครสมาชิกพรรคกล้าธรรมเมื่อช่วงบ่ายของวันที่ 18 ธันวาคม พ.ศ. 2567 พรรคกล้าธรรมได้แถลงข่าวเปิดตัว สส. กลุ่มธรรมนัสทั้ง 20 คนเข้าพรรคอย่างเป็นทางการเมื่อวันที่ 19 ธันวาคม พ.ศ. 2567 ที่สัปปายะสภาสถาน
ความขัดแย้งกับพรรคพลังประชารัฐ > การแบ่งฝ่ายในการร่วมรัฐบาลของพรรคพลังประชารัฐ

ในคณะรัฐมนตรีแพทองธาร พรรคพลังประชารัฐได้มีการแบ่งฝ่ายออกเป็น 2 ฝ่าย ระหว่างฝ่ายของธรรมนัส พรหมเผ่า มีสมาชิกสภาผู้แทนราษฎร จำนวน 20 คน ซึ่งเป็นฝ่ายร่วมรัฐบาล และฝ่ายของประวิตร วงษ์สุวรรณ มีสมาชิกสภาผู้แทนราษฎรจำนวน 20 คน ซึ่งเป็นฝ่ายค้าน
การเสนอชื่อรัฐมนตรี

เนื่องจากกลุ่มธรรมนัสประกาศว่าตัวเองนั้นร่วมรัฐบาลพรรคเพื่อไทย จึงขอเสนอรายชื่อผู้ประสงค์ดำรงตำแหน่งรัฐมนตรีว่าการ และช่วยว่าการกระทรวงเกษตรและสหกรณ์ ในสัดส่วนของกลุ่มตนเอง และเนื่องจากรัฐมนตรีสัดส่วนเดิม (ธรรมนัส พรหมเผ่า, และอรรถกร ศิริลัทธยากร) นั้นเป็นสมาชิกพรรคพลังประชารัฐ ซึ่งถือว่าขัดกับมติของพรรคที่สังกัดอยู่ จึงเสนอรายชื่อบุคคลดังกล่าว ดังต่อไปนี้
นฤมล ภิญโญสินวัฒน์ อดีตรัฐมนตรีช่วยว่าการกระทรวงแรงงาน ในโควตาพรรคกล้าธรรม
อิทธิ ศิริลัทธยากร อดีตรัฐมนตรีช่วยว่าการกระทรวงคมนาคม ในโควตาพรรคกล้าธรรม (บิดาของอรรถกร ศิริลัทธยากร)
อัครา พรหมเผ่า อดีตนายกองค์การบริหารส่วนจังหวัดพะเยา ในโควตาพรรคเพื่อไทย (น้องชายของธรรมนัส)
สส. ที่สังกัดกลุ่มธรรมนัสในชุดปัจจุบัน > พรรคกล้าธรรม (24)

ธรรมนัส พรหมเผ่า สส.พะเยา เขต 1
อนุรัตน์ ตันบรรจง สส.พะเยา เขต 2
จีรเดช ศรีวิราช สส.พะเยา เขต 3
ปกรณ์ จีนาคำ สส.แม่ฮ่องสอน เขต 1
นเรศ ธำรงค์ทิพยคุณ สส.เชียงใหม่ เขต 9
ไผ่ ลิกค์ สส.กำแพงเพชร เขต 1
เพชรภูมิ อาภรณ์รัตน์ สส.กำแพงเพชร เขต 2
องอาจ วงษ์ประยูร สส.สระบุรี เขต 4
จำลอง ภูนวนทา สส.กาฬสินธุ์ เขต 3
อัครแสนคีรี โล่ห์วีระ สส.ชัยภูมิ เขต 7
รัชนี พลซื่อ สส.ร้อยเอ็ด เขต 3
อามินทร์ มะยูโซ๊ะ สส.นราธิวาส เขต 2
สัมพันธ์ มะยูโซ๊ะ สส.นราธิวาส เขต 3
ชนนพัฒฐ์ นาคสั้ว สส.สงขลา เขต 4
อรรถกร ศิริลัทธยากร สส.ฉะเชิงเทรา เขต 2
สะถิระ เผือกประพันธุ์ สส.ชลบุรี เขต 10
ภาคภูมิ บูลย์ประมุข สส.ตาก เขต 3
บุญยิ่ง นิติกาญจนา สส.ราชบุรี เขต 2
จตุพร กมลพันธ์ทิพย์ สส.ราชบุรี เขต 3
ชัยทิพย์ กมลพันธ์ทิพย์ สส.ราชบุรี เขต 5
กฤดิทัช แสงธนโยธิน สส.แบบบัญชีรายชื่อ (เดิมสังกัดพรรคใหม่)
เชาวฤทธิ์ ขจรพงศ์กีรติ สส.แบบบัญชีรายชื่อ (เดิมสังกัดพรรคพลังสังคมใหม่)
บัญชา เดชเจริญศิริกุล สส.แบบบัญชีรายชื่อ (เดิมสังกัดพรรคท้องที่ไทย)
ปรีดา บุญเพลิง สส.แบบบัญชีรายชื่อ (เดิมสังกัดพรรคครูไทยเพื่อประชาชน)
สส. ที่สังกัดกลุ่มธรรมนัสในชุดปัจจุบัน > กลุ่มพรรคเล็ก (1)

สุรทิน พิจารณ์ สส.แบบบัญชีรายชื่อ พรรคประชาธิปไตยใหม่
แหล่งข้อมูลอื่น

| ด ค กพรรคกล้าธรรม |
| --- | --- | --- |
| หัวหน้าพรรค |  ประสงค์ วรารัตนกุล  รัชนี ศิวะเวช  ปัญญา พุกราชวงศ์  วิชญ์ เทพหัสดิน ณ อยุธยา  ธรรมนัส พรหมเผ่า  เชวงศักดิ์ ใจคำ  นฤมล ภิญโญสินวัฒน์  |  |
| เลขาธิการพรรค |  เมธาวี เนตรไสว  ปราโมทย์ ปรีพูล  ธรรมนัส พรหมเผ่า  ไผ่ ลิกค์(1)  สัจจวิทย์ ลีลาวณิชย์  ไผ่ ลิกค์(2)  |  |
| ประธานที่ปรึกษาพรรค | ธรรมนัส พรหมเผ่า |  |
| หัวข้อที่เกี่ยวข้อง |  กลุ่มธรรมนัส  พรรคพลังประชารัฐ  |  |
| ด ค กพรรคพลังประชารัฐ |
| --- | --- | --- |
| หัวหน้าพรรค |  อุตตม สาวนายน  ประวิตร วงษ์สุวรรณ  |  |
| เลขาธิการพรรค |  สนธิรัตน์ สนธิจิรวงศ์  อนุชา นาคาศัย  ธรรมนัส พรหมเผ่า(1)  สันติ พร้อมพัฒน์  ธรรมนัส พรหมเผ่า(2)  ไพบูลย์ นิติตะวัน  |  |
| โฆษกพรรค |  กอบศักดิ์ ภูตระกูล  ธนกร วังบุญคงชนะ  พัชรินทร์ ซำศิริพงษ์  อรรถกร ศิริลัทธยากร  ปิยะ ต๊ะวิชัย  |  |
| ผู้นำเลือกตั้ง |  ประยุทธ์ จันทร์โอชา  ประวิตร วงษ์สุวรรณ  |  |
| ดูเพิ่ม |  คณะรักษาความสงบแห่งชาติ  พรรครวมไทยสร้างชาติ  กลุ่มธรรมนัส  |  |
นักเต้นประกอบ

"หางเครื่อง" เปลี่ยนทางมาที่นี่  สำหรับละครโทรทัศน์ ดูที่ หางเครื่อง (ละครโทรทัศน์)
นักเต้นประกอบ แสดงให้กับมาร์ค วิลส์
นักเต้นประกอบ คือนักเต้นหรือกลุ่มของนักเต้นที่เต้นรำพร้อมกับศิลปิน หรือเต้นรำเป็นฉากหลังในการแสดงทางดนตรีอย่างคอนเสิร์ตหรือมิวสิกวิดีโอ การเคลื่อนไหวของนักเต้นประกอบมักจะมีการจัดท่าเต้นให้สมมาตรกับศิลปินหรือเต้นพร้อมกันทั้งหมดโดยเข้ากับจังหวะของดนตรี ศิลปินนักร้องบางท่านเคยทำงานเป็นนักเต้นประกอบมาก่อนที่จะได้เป็นนักร้องในปัจจุบัน
หมู่บ้านหางเครื่อง

ในวงการเพลงลูกทุ่งของไทย นักเต้นประกอบมักเรียกกันว่า หางเครื่อง โดยส่วนมากเป็นผู้หญิง ใส่ชุดสวยงามตระการตา และเต้นเป็นกลุ่มตั้งแต่สองถึงยี่สิบคน  ตำบลบางเสร่ในอดีตนั้นเป็นที่กล่าวขานถึงความโด่งดังของ " หมู่บ้านหางเครื่อง " 
ซึ่งเป็นหางเครื่องพื้นบ้าน ซึ่งนักเต้นหรือหางเครื่องภายในวงส่วนใหญ่ล้วนแล้วแต่เป็นลูกหลานของชาวบ้านตำบลบางเสร่ จุดเด่นของหางเครื่องบางเสร่อยู่ที่ท่วงท่าการเต้นที่สวยงามและพร้อมเพรียงเป็นเอกลักษณ์   และที่สำคัญไม่ออกในแนวทางการเต้นที่ส่อในทางลามกอนาจาร แต่ในปัจจุบันวิถีชีวิตเปลี่ยนไปและเริ่มมีการรับเอาวัฒนธรรมของต่างชาติในงานแสดงต่าง ๆ หันไปใช้นักเต้นที่นิยมนุ่งน้อยห่มน้อย และท่าเต้นที่ส่อไปในทางลามกอนาจาร ทำให้หางเครื่องบางเสร่ที่ยังคงความเป็นเอกลักษณ์เดิม ๆ ไว้แทบจะหมดสิ้นไป
แหล่งข้อมูลอื่น

กำเนิดหางเครื่องลูกทุ่งไทย เก็บถาวร 2007-10-12 ที่ เวย์แบ็กแมชชีน
ลูกทุ่ง หมอลำ ดอตคอม
เปอไร

| เปอไร |
| --- | --- |
ชานเมืองของเซอเบอรังเปอไร
การถอดเสียงอื่น ๆ
 • ยาวี: ڤراي
 • จีน: 北赖 (ตัวย่อ)  北賴 (ตัวเต็ม)
 • ทมิฬ: பிறை
เปอไร (ขวา) กับย่านบากันดาลัมของเมืองบัตเตอร์เวิร์ท (ซ้าย) ถูกคั่นด้วยแม่น้ำเปอไร
   ธง
เปอไร
พิกัด: 5°22′40.263″N 100°23′56.9898″E﻿ / ﻿5.37785083°N 100.399163833°E﻿ / 5.37785083; 100.399163833
ประเทศ: มาเลเซีย
รัฐ: ปีนัง
เมือง: เซอเบอรังเปอไร
อำเภอ: เซอเบอรังเปอไรเตองะฮ์
การปกครอง
 • การปกครองส่วนท้องถิ่น: สภาเมืองเซอเบอรังเปอไร
 • นายกเทศมนตรีเซอเบอรังเปอไร: โรซาลี โมฮามุด
 • สมาชิกสภาผู้แทนราษฎรเปอไร: รามจามี ปฬณิจามี (DAP)
 • สมาชิกรัฐสภาบาตูกาวัน: กัสตูริ ปัฏฏู (DAP)
ประชากร (2010)
 • ทั้งหมด: 14,433 คน
เขตเวลา: UTC+8 (MST)
 • ฤดูร้อน  (เวลาออมแสง): ไม่ได้สังเกต
รหัสไปรษณีย์: 136xx to 137xx
รหัสโทรศัพท์: +6043
เว็บไซต์: www.mbsp.gov.my
เปอไร (มลายู: Perai) หรือภาษาไทยถิ่นใต้ว่า แปไหร เป็นเขตชุมชนเมืองของเซอเบอรังเปอไร รัฐปีนัง ประเทศมาเลเซีย ตั้งอยู่ริมแม่น้ำเปอไรซึ่งคั่นเมืองบัตเตอร์เวิร์ททางทิศเหนือ และเป็นที่มาของชื่อเซอเบอรังเปอไร ซึ่งเป็นดินแดนภาคพื้นทวีปของรัฐปีนัง
พื้นที่เปอไรนี้ตกเป็นของบริษัทอินเดียตะวันออกของบริเตนเมื่อ ค.ศ. 1800 โดยมีแม่น้ำเปอไรเป็นเส้นเขตแดนระหว่างดินแดนใหม่ของสหราชอาณาจักรกับรัฐเกอดะฮ์ (หรือไทรบุรี) ทางตอนเหนือ ครั้นมีการก่อสร้างเส้นทางรถไฟระหว่างเปอไรกับเปรักช่วงคริสต์ทศวรรษ 1890 ทำให้เปอไรเป็นจุดหมายสำคัญสำหรับส่งออกดีบุกไปทางทะเล และปลายคริสต์ศตวรรษที่ 20 เปอไรก็กลายเป็นเมืองอุตสาหกรรมอย่างเต็มที่
ปัจจุบันเปอไรเป็นเขตนิคมอุตสาหกรรมเช่นเดียวกับเมืองเซอเบอรังจายาซึ่งอยู่ติดกัน รวมทั้งยังเป็นเมืองที่เชื่อมการเดินทางระหว่างแผ่นดินใหญ่กับเกาะปีนังผ่านสะพานปีนัง และยังเป็นพื้นที่สำหรับอำนวยความสะดวกแก่ท่าเรือปีนัง
ศัพทมูลวิทยา

เปอไรตั้งอยู่ริมแม่น้ำเปอไร เมื่อบริษัทอินเดียตะวันออกเข้าครอบครองพื้นที่ใน ค.ศ. 1800 จึงตั้งนามเมืองตามชื่อแม่น้ำสายดังกล่าว โดยชื่อแม่น้ำเปอไร มาจากคำในภาษาไทยว่า ปลาย แปลว่า "ส่วนสุด, ส่วนท้าย" เพราะเป็นปลายเขตแดนระหว่างมณฑลไทรบุรีซึ่งเป็นประเทศราชของสยาม กับพรอวินซ์เวลส์ลีย์ (หรือสมารังไพร) ของสหราชอาณาจักร ด้วยเหตุนี้แม่น้ำเปอไรจึงเป็นจุดใต้สุดและจุดสิ้นสุดของอิทธิพลจากราชสำนักสยาม แผนที่ฝ่ายสหราชอาณาจักรจึงระบุภูมินามของดินแดนฝั่งใต้ของแม่น้ำว่า พราย (Prye) ใน จดหมายหลวงอุดมสมบัติ ระบุว่าชาวไทยถิ่นใต้ที่เรียกกันว่าชาวนอก ออกเสียง เปอไร ซึ่งเป็นคำควบสองตัวไม่ได้ จึงออกเสียงเป็น แปไหร ใช้เรียกแผ่นดินส่วนที่สหราชอาณาจักรเช่าไปจากพระยาไทรบุรี (คือเซอเบอรังเปอไร) และใช้เรียกเมืองตรงข้ามเกาะปีนัง (หรือเกาะหมาก)
ประวัติ

มีผู้คนเข้าไปตั้งถิ่นฐานที่เปอไรในช่วงต้นคริสต์ศตวรรษที่ 19 หลังสหราชอาณาจักรครอบครองพื้นที่ดังกล่าว ช่วงแรกถูกพัฒนาเป็นสวนอ้อยใกล้ ๆ กับเขตนิคม จะเห็นได้ว่าเปอไรในยุคแรกมีระบบเศรษฐกิจอิงเกษตรกรรม ครั้นปลายคริสต์ศตวรรษที่ 19 เปอไรพัฒนาขึ้นเป็นเมืองท่าที่ลักษณะเป็นศูนย์กลางในการกระจายสินค้า โดยเฉพาะหลังการสร้างทางรถไฟเชื่อมกับรัฐเปรักในคริสต์ทศวรรษ 1890 ซึ่งตรงกับยุคดีบุกรุ่งเรืองในคาบสมุทรมลายูพอดี เปอไรจึงกลายสภาพเป็นเมืองศูนย์กลางในการขนส่งสินค้า ดีบุกที่ขุดได้จากรัฐเปรักจะถูกส่งต่อไปยังเมืองท่าจอร์จทาวน์บนเกาะปีนัง
เปอไรเริ่มมีการพัฒนาเป็นเมืองอุตสาหกรรมเมื่อ ค.ศ. 1970 โดยปีนังดิเวลเลิปเมนต์คอร์เพอเรเชิน (Penang Development Corporation) ด้วยการสร้างนิคมอุตสาหกรรมเปอไร และนิคมอุตสาหกรรมเซอเบอรังจายา ซึ่งอยู่ใกล้กัน ครั้น ค.ศ. 1974 ท่าเรือปีนังถูกย้ายจากเมืองจอร์จทาวน์ข้ามไปฝั่งเซอเบอรังเปอไร  คลังสินค้า และลานเก็บตู้คอนเทนเนอร์ ถูกสร้างขึ้นในเขตเปอไร และบัตเตอร์เวิร์ท ซึ่งส่งเสริมเศรษฐกิจแก่เปอไรเป็นอันมาก
ภูมิศาสตร์

เปอไรตั้งอยู่ริมแม่น้ำเปอไรซึ่งลงในสู่ช่องแคบปีนังในมหาสมุทรอินเดีย ทางตอนเหนือติดกับเมืองบัตเตอร์เวิร์ท และทางตะวันออกติดกับเมืองเซอเบอรังจายา ส่วนเขตนิคมอุตสาหกรรมเปอไรตั้งอยู่บริเวณชายฝั่งทะเลเกือบทั้งหมด เริ่มตั้งแต่แม่น้ำเปอไรไปจนถึงสะพานปีนัง
ประชากร

ใน โคลงภาพคนต่างภาษา ที่ระบุถึงคนเชื้อชาติต่าง ๆ ที่วัดพระเชตุพนวิมลมังคลารามราชวรมหาวิหาร ซึ่งสร้างในรัชสมัยพระบาทสมเด็จพระนั่งเกล้าเจ้าอยู่หัว ระบุว่าเมืองแปะไหร คือเปอไร มีประชากรเป็นชาวมลายูนับถือศาสนาอิสลามและมีขนบธรรมเนียมเช่นเดียวกับเมืองไทรบุรีและเมืองยะหริ่ง ดังปรากฏความตอนหนึ่ง ความว่า
| 0 | 1 | 2 |
| --- | --- | --- |
| ๏ เข้าสุเหร่าข้อนอกแทบ |  | ถอดใจ |
| อ่านมุหลุดลำนำ |  | สอดคล้อง |
| ยะหริ่งแปะไหรไทร |  | มุหงิด ก็ดี |
| เพลงประพฤติพร้องต้อง |  | อย่างกัน ฯ |
— กรมหมื่นไกรสรวิชิต
จากการสำรวจสำมะโนครัวประชากร ค.ศ. 2010 จัดทำขึ้นโดยกรมสถิติ ประเทศมาเลเซีย ระบุว่าเปอไรมีประชากร 14,433 คน มีกลุ่มชาติพันธุ์หลักอยู่สามกลุ่ม ได้แก่ ชาวจีน ร้อยละ 36.38 มลายู ร้อยละ 28.07 และอินเดีย ร้อยละ 27.31 ในจำนวนที่ใกล้เคียงกัน แต่ชาติพันธุ์หลักแต่ละกลุ่มมีประชากรราวหนึ่งในสี่ของประชากรทั้งเมือง นอกจากนี้ยังมีภูมิบุตรอื่น (ที่ไม่ใช่ชาวมลายู) ร้อยละ 0.17 และอื่น ๆ อีกร้อยละ 0.55
เนื่องจากเปอไรเป็นพื้นที่อุตสาหกรรมหนัก ทำให้ผู้คนนอกพื้นที่หลั่งไหลกันเข้ามาตั้งถิ่นฐานในเปอไร ใน ค.ศ. 2010 พบว่ามีประชากรต่างด้าวอาศัยในเปอไรมากถึงร้อยละ 7.52 ของประชากร
วรนุช อารีย์

| วรนุช อารีย์ต> ม. |
| --- | --- |
วรนุช อารีย์ จากรายการเสียงสวรรค์เมื่อวันวาน
สารนิเทศภูมิหลัง
เกิด: 23 พฤศจิกายน พ.ศ. 2471 สว่าง อารีย์ จังหวัดธนบุรี
เสียชีวิต: 20 ธันวาคม พ.ศ. 2560 (89 ปี)
อาชีพ: นักร้อง, ข้าราชการ
ปีที่แสดง: พ.ศ. 2491 - 2560 (69 ปี)
สังกัด: วงสุนทราภรณ์
วรนุช อารีย์ (เดิมชื่อ นุชวรา อารีย์; 23 พฤศจิกายน พ.ศ. 2471 - 20 ธันวาคม พ.ศ. 2560) นักร้องหญิงวงดนตรีกรมประชาสัมพันธ์และวงสุนทราภรณ์ เจ้าของฉายา เสียงน้ำมนต์ก้นบาตร และ นักร้องเสียงละเมอ
ประวัติ

วรนุช อารีย์ (เดิมชื่อ สว่าง อารีย์ และเปลี่ยนมาเป็น นุชวรา อารีย์) นักร้องหญิงประจำวงวงดนตรีกรมประชาสัมพันธ์หรือวงดนตรีสุนทราภรณ์ เกิดเมื่อวันที่ 23 พฤศจิกายน พ.ศ. 2471 ที่ธนบุรี เป็นบุตรของ นายนุช และ นางเจริญ อารีย์ มีน้องชาย 1 คน คือ นายนริศ อารีย์ คุณพ่อเสียชีวิตตั้งแต่เธอยังเด็ก เข้ารับการศึกษาเบื้องต้นที่ โรงเรียนวัดจักรวรรดิราชาวาสแต่ก็เรียนไม่สำเร็จเนื่องจากมารดาไม่มีเงินส่งให้เรียน
ชีวิตนักร้อง

วรนุชสนใจการร้องเพลงมาตั้งแต่เด็ก ๆ โดยอาศัยฟังวิทยุจากข้างบ้านเนื่องจากบ้านตัวเองยากจน ซึ่งในขณะที่ศึกษาอยู่โรงเรียนวัดจักรวรรดิราชาวาส ทุกเย็นวันศุกร์จะมีการจัดร้องเพลงหน้าชั้นเรียนก่อนกลับบ้าน วรนุชก็จะออกไปร้องทุกครั้งและจะได้รางวัลเป็นสมุดกลับมา
ต่อมานางเจริญผู้เป็นมารดาได้สมรสใหม่จึงส่งวรนุชมาอยู่กับคุณน้า ทุกเย็นหลังช่วยคุณน้าทำงานบ้านเสร็จวรนุชก็มักจะครวญเพลงเป็นเพื่อนช่วยแก้เหงา จนกระทั่งคนข้างบ้านที่ทำงานอยู่กรมไปรษณีย์กลางได้ยินเข้าจึงพาไปฝากให้อยู่กับวงดนตรีจารุกนกของครูพจน์ จารุวนิชเมื่อปีพ.ศ.2491 โดยทำหน้าที่พากย์เสียงละครวิทยุและร้องเพลงสลับละคร
ครูเอื้อ สุนทรสนานเห็นถึงความสามารถและชื่นชอบในน้ำเสียง จึงให้คุณประเสริฐมาชักชวนไปอยู่ที่วงดนตรีกรมประชาสัมพันธ์หรือวงดนตรีสุนทราภรณ์ด้วยกัน พอดีกับตำแหน่งนักร้องหญิงของวงว่างลงวรนุชจึงลองไปทดสอบดู ผลปรากฏว่าเธอสอบเข้าได้ที่ 1 พร้อมกับศรีสุดา รัชตะวรรณ ซึ่งได้ที่ 2 และ พูลศรี เจริญพงษ์ ได้ที่ 3 ตามลำดับ
ครูเอื้อ สุนทรสนาน มักจะแต่งเพลงแนวหวาน ๆ ปนเศร้า เยือกเย็น ให้วรนุช อารีย์ขับร้อง โดยเพลงแรกที่เธอได้ร้องออกอากาศทางวิทยุ คือเพลง เมื่อเธอกลับมา ส่วนเพลงแรกที่เธอบันทึกเสียงคือเพลง พรางรัก
ชีวิตนักร้อง > ความภูมิใจ

ในขณะรับราชการในตำแหน่งคีตศิลปิน วงดนตรีกรมประชาสัมพันธ์นั้น วรนุช อารีย์ ได้มีโอกาสบันทึกเสียงเพลงพระราชนิพนธ์ลมหนาว ในพระบาทสมเด็จพระมหาภูมิพลอดุลยเดชมหาราช บรมนาถบพิตร และเพลงของสถาบันต่าง ๆ รวมทั้งเพลงปลุกใจไว้หลายเพลง นอกเหนือจากเพลงทั่วไป นอกจากนี้ ยังร่วมเดินทางไปร้องเพลงกล่อมขวัญทหารตามชายแดน ได้รับพระราชทานเข็มที่ระลึกจากพระบาทสมเด็จพระมหาภูมิพลอดุลยเดชมหาราช บรมนาถบพิตร สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี และจากพระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ และท้ายที่สุด เธอได้รับประกาศเชิดชูเกียรติ " เพชรสยาม " จากสถาบันราชภัฏจันทรเกษม ในสาขาดนตรีนาฏศิลป์ ทางขับร้องเพลงไทยสากล เมื่อวันที่ 11 กันยายน พ.ศ. 2545